એફબીઆઈએ કહ્યું હતું કે કમલા હેરિસને મળેલું પેકેજ પણ અન્ય હસ્તીઓને મળેલા શંકાસ્પદ પેકેજ જેવું જ છે. આવું જ એક પેકેજ નેશનલ ઈન્ટેલિજન્સના પૂર્વ ડિરેક્ટર જેમ્સ ક્લેપરને પણ મોકલવામાં આવ્યું હતું. દેશમાંથી આવા વિવિધ ૧૪ પેકેજ મળ્યા છે. આ તમામ પેકેજિસમાંથી મોટાભાગના પેકેજમાં આઈઈડી હોવાનું એફબીઆઈએ કહ્યું હતું. યુએસ રાષ્ટ્રપ્રમુખ ડોનાલ્ડ ટ્રમ્પે આ ઘટનાને વખોડી હતી અને હિંસાનો સામનો કરવા માટે સૌને એક થવા માટે અપીલ કરી હતી.નીરો સહિત જેમને પણ આ પ્રકારનો વિસ્ફોટક પદાર્થ મળ્યો છે તે તમામ ટ્રમ્પના ટીકાકાર છે. તેમણે મીડિયા અને જાહેર સમારંભોમાં ટ્રમ્પની નીતિઓની આકરી ટીકા કરેલી છે. .